USihle Zikalala (owazalwa ngo-6 uNcwaba 1973) usopoliti waseNingizimu Afrika. UnguNdunankulu waKwaZulu-Natali kanye neLungu lesiShayamthetho saKwaZulu-Natali. Ungusihlalo wesifundazwe we-African National Congress. Kusukela ngonyaka we-2016 kuya kowezi-2019, ubekade eyiLungu loMkhandlu oPhethe eziMali. USihle Zikalala wazalwa ngomhlaka 6 uNcwaba 1973 edolobheni laseNdwedwe eNatal. Ufunde INyuvesi yakwaZulu-Natali futhi wathola iziqu kwezokuxhumana, ukuphatha kanye nezohwebo. Kwakuseyunivesithi lapho waqala khona ukusebenza kwezepolitiki. UZikalala wayeyisishoshovu se-ANC eNdwedwe. Wakhethwa njengekhansela lesifunda ngonyaka we-1996. Waba matasa enhlanganweni yentsha ye-ANC. Usebenze njengoNobhala-Jikelele wenhlangano yentsha kuzwelonke ngaphambi kokuzibandakanya kwezepolitiki yesifundazwe. Ubeyiphini likanobhala wesifundazwe weqembu ngaphambi kokuba ngunobhala. Wakhethwa ukuba ngusihlalo we-ANC esifundazweni ngonyaka wezi-2015 futhi waba yilungu lesishayamthetho ngalo nyaka. Waqokwa emkhandlwini ophethe njengelungu lezezimali. Waphinde wakhethwa njengenhloko ye-ANC ngonyaka we-2018. Ngemuva kokhetho lwango-2019, uZikalala wakhethwa Ndunankulu omusha. Wakhethwa kulesi sikhundla ngomhlaka 22 uNhlaba 2019, futhi wasithatha ngokusemthethweni lesi sikhundla mhlaka 27 uNhlaba 2019. "Know your premier: Sihle Zikalala". SABC News (in English). 22 uNhlaba 2019. Kulandwe ngomhlaka 8 uNhlangulana 2020.